**DĖL ROKIŠKIO RAJONO SAVIVALDYBĖS TURTO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE**

2022 m. spalio 28 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašo, patvirtintu Rokiškio rajono savivaldybės tarybos 2021 m. balandžio 30 d. sprendimu Nr. TS-111 „Dėl Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašo patvirtinimo“ 7 punktu, Rokiškio rajono savivaldybės taryba nusprendžia:

1. Perduoti biudžetinei įstaigai Rokiškio krašto muziejui, kodas 190263920, kurio registruota buveinė yra Tyzenhauzų g. 5, Rokiškyje, Rokiškio rajono savivaldybei nuosavybės teise priklausantį turtą – daiktus, pargabentus iš Rokiškio krašto garbės pilietės Irenos Jasiūnaitės buto, esančio Vilniuje (1 priedas), kurių bendra neatlygintinai gauto turto vertė 2022 m. spalio 31 d. – 590,00 Eur, atsargų balansinė sąskaita – 2014001, finansavimo šaltinis – kiti finansavimo šaltiniai, neterminuotai valdyti, naudoti ir disponuoti patikėjimo teise bei apskaityti įstaigos balanse.
2. Perduoti Rokiškio rajono savivaldybės administracijai, kodas 188772248, kurios registruota buveinė yra Respublikos g. 94, Rokiškyje, Rokiškio rajono savivaldybei nuosavybės teise priklausantį turtą, kurio bendra įsigijimo balansinė vertė 2022 m. spalio 31 d 75105822,95 Eur, bendra turto likutinė vertė 2022 m. spalio 31 d. – 51853357,11 Eur, neterminuotai valdyti, naudoti ir disponuoti juo patikėjimo teise bei apskaityti įstaigos balanse (2 priedas).
3. Įgalioti:
	1. Rokiškio rajono savivaldybės administracijos direktorių, o jo nesant –administracijos direktoriaus pavaduotoją, savivaldybės vardu pasirašyti sprendimo 1 punkte nurodyto turto perdavimo-priėmimo aktą.
	2. Įgalioti Rokiškio rajono savivaldybės merą, jo nesant – Rokiškio rajono savivaldybės mero pavaduotoją, pasirašyti 2 punkte nurodyto turto, perduodamo valdyti, naudoti ir disponuoti juo patikėjimo teise, perdavimo-priėmimo aktą.
4. Skelbti sprendimą savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |

Gailutė Vaikutienė

Rokiškio rajono savivaldybės tarybai

**TARYBOS SPRENDIMO PROJEKTO ,,DĖL ROKIŠKIO RAJONO SAVIVALDYBĖS TURTO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE“ AIŠKINAMASIS RAŠTAS**

2022-10-12

**Sprendimo projekto tikslai ir uždaviniai.**

Perduoti Rokiškio rajono savivaldybei (toliau – Savivaldybė) nuosavybės teise priklausantį turtą neterminuotai valdyti, naudoti ir disponuoti juo patikėjimo teise Rokiškio krašto muziejui ir Rokiškio rajono savivaldybės administracijai.

**Teisinio reguliavimo nuostatos.**

Lietuvos Respublikos vietos savivaldos įstatymo 16 straipsnio 2 dalies 26 punktas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalis, Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašas, patvirtintas Rokiškio rajono savivaldybės tarybos 2021 m. balandžio 30 d. sprendimu Nr. TS-111 „Dėl Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašo patvirtinimo“.

**Sprendimo projekto esmė.**

Vadovaudamasi Valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, Rokiškio rajono savivaldybės taryba priima sprendimą dėl turto perdavimo valdyti, naudoti ir disponuoti juo patikėjimo teise.

* 1. Rokiškio rajono savivaldybės administracija, atsižvelgdama, kad Rokiškio krašto garbės pilietės Irenos Jasiūnaitės daiktai, buvę savivaldybės paveldėtame bute turi išliekamąją istorinę reikšmę, siūlo neterminuotai patikėjimo teise perduoti valdyti, naudoti ir disponuoti turtu Rokiškio krašto muziejui, kur jie galėtų būti eksponuojami.
	2. Savivaldybės tarybos patvirtintame Savivaldybės turto perdavimo valdyti, naudotis ir disponuoti juo patikėjimo teise tvarkos apraše numatyta, kad Savivaldybės turtą patikėjimo teise gali valdyti, naudoti ir disponuoti juo Savivaldybės administracija. Rokiškio rajono Savivaldybei nuosavybės teise priklauso nekilnojamasis turtas, kuriam nėra priskirtas valdytojas, todėl tikslinga turtą, kuris neturi patikėtinio, perduoti valdyti, naudoti ir disponuoti juo patikėjimo teise savivaldybės biudžetinei įstaigai – Rokiškio rajono savivaldybės administracijai.

**Laukiami rezultatai.**

Rokiškio krašto garbės pileitės Irenos Jasiūnaitės veiklos įamžinimas ir užtikrintas efektyvus savivaldybei nuosavybės teise priklausančio turto valdymas.

**Finansavimo šaltiniai ir lėšų poreikis**.

Sprendimo įgyvendinimui biudžeto lėšos nereikalingos.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

|  |  |
| --- | --- |
| Turto valdymo ir ūkio skyriaus vyriausioji specialistė | Gailutė Vaikutienė |